CELEX: 32004D0564
Language: sl
Date: 2004-07-20 00:00:00
Title: 2004/564/ES: Odločba Komisije z dne 20. julija 2004 o referenčnih laboratorijih Skupnosti za epidemiologijo zoonoz in za salmonelo ter o nacionalnih referenčnih laboratorijih za salmonelo (notificirano pod dokumentarno številko K(2004) 2781)(Besedilo velja za EGP)

27.7.2004   
            
            
               SL
            
            
               Uradni list Evropske unije
            
            
               L 251/14
            
         
      ODLOČBA KOMISIJE
   
   z dne 20. julija 2004
   o referenčnih laboratorijih Skupnosti za epidemiologijo zoonoz in za salmonelo ter o nacionalnih referenčnih laboratorijih za salmonelo
   (notificirano pod dokumentarno številko K(2004) 2781)
   (Besedilo velja za EGP)
   (2004/564/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Sklep Sveta 90/424/EGS in razveljavlja Direktivo Sveta 92/117/EGS (1), ter zlasti člena 10(1), (2) in (4),
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru nad salmonelo in drugimi posebnimi povzročitelji zoonoz (2), ter zlasti člena 11(1), (2) in (4),
   ob upoštevanju naslednjega:
   
               (1)
            
            
               Referenčni laboratorij Skupnosti za epidemiologijo zoonoz in referenčni laboratorij Skupnosti za salmonelo sta bila določena v Direktivi Sveta 92/117/EGS (3) Direktiva 2003/99/ES predvideva razveljavitev Direktive 92/117/EGS z dnem 12. junija 2004.
            
         
               (2)
            
            
               V skladu z Direktivo 2003/99/ES postane Evropska agencija za varnost hrane odgovorna za naloge, ki so enakovredne tistim, ki jih izvaja referenčni laboratorij Skupnosti za epidemiologijo zoonoz. Vendar je treba, da bi se zagotovil nemoten prehod v novo ureditev, ohraniti določitev trenutnega referenčnega laboratorija Skupnosti za epidemiologijo zoonoz za omejeno obdobje. Ta laboratorij mora biti zato začasno ponovno določen kot referenčni laboratorij Skupnosti za epidemiologijo zoonoz.
            
         
               (3)
            
            
               Uredba (ES) št. 882/2004 Evropskega parlamenta in Sveta z dne 29. aprila 2004 o uradnih nadzorih, ki se jih izvaja zato, da se zagotovi preverjanje skladnosti z zakonodajo za živila in krmo in s pravili za zdravje in dobro počutje živali (4), določa referenčni laboratorij Skupnosti za salmonelo, ki je določen v Direktivi 92/117/EGS kot referenčni laboratorij Skupnosti za analizo in testiranje zoonoz (Salmonella) od 1. januarja 2006. Do tega datuma se ta laboratorij začasno ponovno določi kot referenčni laboratorij Skupnosti za salmonelo, in sicer zato, da bi se izognili situaciji, da takšnega laboratorija v Skupnosti ne bi imeli.
            
         
               (4)
            
            
               Za namene finančnega poslovodenja je primerna razjasnitev, da se ponovna določitev zgoraj omenjenih referenčnih laboratorijev Skupnosti začne uporabljati od datuma, ko preneha veljati Direktiva 92/117/EGS.
            
         
               (5)
            
            
               Primerno bi bilo tudi, da se ponovno opredelijo odgovornosti in naloge referenčnega laboratorija Skupnosti za salmonelo in ustreznih nacionalnih referenčnih laboratorijev v okviru novega regulativnega okvira, ki sta ga uvedli Direktiva 2003/99/ES in Uredba (ES) št. 2160/2003. Referenčni laboratorij Skupnosti za salmonelo je razvil potrebne dejavnosti na področju žive perutnine, zato ni ustrezno, da se spreminja njegov delovni program za leto 2004. Nova področja pristojnosti za ta referenčno laboratorij Skupnosti in za nacionalne referenčne laboratorije za salmonelo se morajo zato uporabljati le od 1. januarja 2005.
            
         
               (6)
            
            
               Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali –
            
         SPREJELA NASLEDNJO ODLOČBO:
   Člen 1
   Bundesinstitut für Risikobewertung v Berlinu v Nemčiji je določen kot referenčni laboratorij Skupnosti za epidemiologijo zoonoz do 31. decembra 2004.
   Člen 2
   1.   Rijksinstituut voor Volksgezondheid en Milieu v Bilthovnu v Nizozemski je določen kot referenčni laboratorij Skupnosti za salmonelo do 31. decembra 2005.
   2.   Odgovornosti in naloge referenčnega laboratorija Skupnosti iz odstavka 1 so določene v Prilogi I. Začnejo se uporabljati za vsa področja, razen za področje žive perutnine, in sicer od 1. januarja 2005.
   Člen 3
   Odgovornosti in naloge nacionalnih referenčnih laboratorijev za salmonelo so določene v Prilogi II. Začnejo se uporabljati za vsa področja, razen za področje žive perutnine, in sicer od 1. januarja 2005.
   Člen 4
   Ta odločba začne veljati 12. junija 2004.
   Člen 5
   Ta odločba je naslovljena na države članice.
   
      V Bruslju, 20. julija 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 325, 12.12.2003, str. 31.
   
      (2)  UL L 325, 12.12.2003, str. 1.
   
      (3)  UL L 62, 15.3.1993, str. 38. Direktiva, nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (4)  UL L 165, 30.4.2004, str. 1.
   
      PRILOGA I
      Odgovornosti in naloge referenčnega laboratorija Skupnosti za salmonelo v skladu z Direktivo 2003/99/ES in Uredbo (ES) št. 2160/2003
      
                  (1)
               
               
                  Področja pristojnosti
                  
                              (a)
                           
                           
                              Identifikacija in razvoj bakterioloških metod za odkrivanje in, če je primerno, za kvantifikacijo zoonotske salmonele pri živini, v živilih in krmi ter v vzorcih iz okolja.
                           
                        
                              (b)
                           
                           
                              Podtipizacija zoonotske salmonele, zlasti serotipizacija, in druga podtipizacija, vključno s fenotipskimi in genskimi metodami.
                           
                        
                              (c)
                           
                           
                              Testiranje protimikrobne dovzetnosti v izolatih zoonotske salmonele.
                           
                        
                              (d)
                           
                           
                              Identifikacija in razvoj imunoloških metod za zoonotsko salmonelo.
                           
                        
                              (e)
                           
                           
                              Identifikacije in razvoj metod vzorčenja.
                           
                        
            
                  (2)
               
               
                  Splošne funkcije in dolžnosti
                  
                              (a)
                           
                           
                              Dobavljanje podrobnosti o analitskih metodah, vključno z referenčnimi metodami, nacionalnim referenčnim laboratorijem.
                           
                        
                              (b)
                           
                           
                              Usklajevanje uporabe metod iz točke (a) v nacionalnih referenčnih laboratorijih, zlasti z organiziranjem primerjalnega testiranja in z zagotavljanjem ustreznega nadaljevanja takšnega primerjalnega testiranja v skladu z mednarodno priznanimi protokoli, kadar so ti na voljo.
                           
                        
                              (c)
                           
                           
                              Koordiniranje praktičnih ureditev, potrebnih za uporabo novih analitičnih metod, in informiranje državnih referenčnih laboratorijev o napredku na tem področju, v okviru pristojnosti.
                           
                        
                              (d)
                           
                           
                              Vodenje začetnih in nadaljevalnih tečajev usposabljanja za osebje iz nacionalnih referenčnih laboratorijev in za strokovnjake iz držav v razvoju.
                           
                        
                              (e)
                           
                           
                              Zagotavljanje znanstvene in strokovne pomoči Komisiji, zlasti v primeru neskladij med državami članicami o rezultatih analiz.
                           
                        
                              (f)
                           
                           
                              Sodelovanje z laboratoriji z enakimi pristojnostmi v tretjih državah.
                           
                        
            
                  (3)
               
               
                  Splošne funkcije in dolžnosti
                  
                              (a)
                           
                           
                              Zagotavljanje strokovne pomoči Komisiji pri organiziranju shem spremljanja salmonele in povezane protimikrobne odpornosti, zlasti v skladu s členi 4, 5 in 7 Direktive 2003/99/ES.
                           
                        
                              (b)
                           
                           
                              Zagotavljanje strokovne pomoči Komisiji v okviru določitve ciljnih stopenj Skupnosti, v skladu s členom 4 Uredbe (ES) št. 2160/2003.
                           
                        
                              (c)
                           
                           
                              Svetovanje Komisiji o stvareh, ki so povezane s cepilnimi sevi salmonele in z drugimi kontrolnimi metodami, tako kot je ustrezno.
                           
                        
                              (d)
                           
                           
                              Zagotavljanje strokovne pomoči Komisiji in sodelovanje na mednarodnih forumih, ki so povezani s pristojnostmi, določenimi v zgornji točki 1, zlasti kar zadeva standardizacijo analitskih metod in njihove izvedbe.
                           
                        
                              (e)
                           
                           
                              Zbiranje podatkov in informacij o dejavnostih, ki se jih razvija, in o metodah, ki se jih uporablja v nacionalnih referenčnih laboratorijih ter obveščanje Komisije o tem.
                           
                        
                              (f)
                           
                           
                              Ohranjanje stika z razvojem na področju epidemiologije salmonele.
                           
                        
                              g)
                           
                           
                              Sodelovanje s strukturami Skupnosti, ki so vključene v spremljanje salmonele, zlasti z mrežo za epidemiološko spremljanje in obvladovanje nalezljivih bolezni v Skupnosti, kot je določeno v Odločbi št. 2119/98/ES Evropskega parlamenta in Sveta (1) vključno z ustreznimi podrejenimi jim mrežami za spremljanje.
                           
                        
            
                  (4)
               
               
                  Referenčni laboratorij Skupnosti izvaja sistem zagotovitve kakovosti in se akreditira v skladu s standardom EN ISO/IEC 17025 najkasneje 12. decembra 2005.
               
            
         (1)  UL L 268, 3.10.1998, str. 1. Odločba, nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
   
      PRILOGA II
      Odgovornosti in naloge nacionalnih referenčnih laboratorijev za salmonelo v skladu z Direktivo 2003/99/ES in Uredbo (ES) št. 2160/2003
      (1)   Splošne dolžnosti
      
                  (a)
               
               
                  Sodelovanje z referenčnim laboratorijem Skupnosti v okviru svojih pristojnosti.
               
            
                  (b)
               
               
                  Usklajevanje dejavnosti laboratorijev, ki so odgovorni za analizo vzorcev, zlasti v skladu s členi 4, 5 in 7 Direktive 2003/99/ES.
               
            
                  (c)
               
               
                  Usklajevanje dejavnosti laboratorijev, ki so odgovorni za analizo vzorcev, zlasti v skladu s členom 12(1) Uredbe (ES) št. 2160/2003.
               
            
                  (d)
               
               
                  Organiziranje primerjalnih testov med laboratoriji, ki so omenjeni pod točkama (b) in (c), in zagotavljanje ustreznega nadaljevanja takšnih primerjalnih testov.
               
            
                  (e)
               
               
                  Zagotavljanje razširjanja informacij, ki jih dobavi referenčni laboratorij Skupnosti, pristojnim organom in laboratorijem, navedenim pod točkama (b) in (c).
               
            
                  (f)
               
               
                  Zagotavljanje znanstvene in strokovne pomoči lastnim nacionalnim pristojnim organom v okviru pristojnosti.
               
            (2)   Splošne funkcije in dolžnosti
      
                  (a)
               
               
                  Sodelovanje pri shemah spremljanja salmonele in povezane protimikrobne odpornosti, v skladu z Direktivo 2003/99/ES, in sodelovanje pri analizi in testiranju salmonele, v skladu z Uredbo (ES) št. 2160/2003.
               
            
                  (b)
               
               
                  Vodenje tečajev za usposabljanje osebja iz ustreznih laboratorijev.
               
            
                  (c)
               
               
                  Obveščanje referenčnega laboratorija Skupnosti o stvareh, ki so povezane s cepilnimi sevi salmonele in z drugimi kontrolnimi metodami, kot je ustrezno.
               
            
                  (d)
               
               
                  Zbiranje podatkov in informacij o dejavnostih, ki se jih razvija, in o metodah, ki se jih uporablja v ustreznih laboratorijih, ter obveščanje referenčnega laboratorija Skupnosti o tem.
               
            
                  (e)
               
               
                  Ohranjanje stika z razvojem na področju epidemiologije salmonele.